
Қазақстан Республикасы
       Ұлттық экономика                                                         		министрлігінің Статистика             		комитеті төрағасының 
    2020 жылғы 4 ақпандағы
   № 14 бұйрығына 2-қосымша

«Кәсіпорынның қаржы-шаруашылық қызметі туралы есеп»
(индексі 1-ПФ, кезеңділігі тоқсандық) жалпымемлекеттік статистикалық байқаудың статистикалық нысанын
толтыру жөніндегі нұсқаулық
[bookmark: z164]
1. Осы «Кәсіпорынның қаржы-шаруашылық қызметі туралы есеп» (индексі 1-ПФ, кезеңділігі тоқсандық) жалпымемлекеттік статистикалық байқаудың статистикалық нысанын толтыру жөніндегі нұсқаулық «Кәсіпорынның қаржы-шаруашылық қызметі туралы есеп» (индексі 1-ПФ, кезеңділігі тоқсандық) жалпымемлекеттік статистикалық байқаудың статистикалық нысанын толтыруды нақтылайды.
[bookmark: z165]2. Осы нұсқаулықта келесі анықтама пайдаланылады:
[bookmark: z166]1) ақшалай қаражат қозғалысы – операциялық, инвестициялық және қаржы қызметтері бойынша жіктелетін кезеңдегі ақшаның және оның баламаларының түсуі және істен шығуы;
[bookmark: z167]2) аяқталмаған өндіріс (жартылай фабрикаттар, құралдар, өзі жасап шығарған көмекші құрылғылар) – технологиялық процесте көзделген барлық кезеңдерден өтпеген және өндірістік процестегі өнім (өндірістік процестегі барлық кезеңдеріндегі, жасалған, бірақ толық жинақталмаған бөлшектер мен жартылай фабрикаттар);
[bookmark: z168]      	3) азшылық үлесі – басты компаниясы еншілес компаниялар арқылы тікелей немесе жанама иеленбеген, үлесіне келетін еншілес компания қызметінің таза нәтижелерінің және таза активтерінің бөлігі;
[bookmark: z169]      	4) әкімшілік шығыстар – өндірістік үдерістерге байланысты емес басқару және шаруашылық шығыстары;
	5) бюджетке төленетін басқа да міндетті төлемдер – Қазақстан Республикасының Салық кодексінде белгіленген мөлшерлерде және жағдайларда жүргізілетін кедендік төлемдерді қоспағанда, бюджетке төлемақылар, алымдар, баждар түріндегі міндетті ақша аударымдары;
[bookmark: z170]      	6) валюта позициясы – есепті күнге түпкілікті валюта айырбастау бағамын қолданып теңгеде қайта саналған, шетелдік валютада тұлғаланған, активтер мен міндеттемелер бойынша жалпы позиция;
[bookmark: z171]     	7) дебиторлық берешек – жеке және заңды тұлғалармен шаруашылық қатынасының қорытындылары бойынша кәсіпорынға олардан тиесілі борыштар сомасы;
[bookmark: z172]      	8) кәсіпорын қаражаты есебінен қызметкерлерге берілетін ақшалай жәрдемақылар – ұйымды тарату, қызметкерлер санын немесе штатын қысқарту нәтижесінде төленетін өтемақылар, қызметкерге бір жолғы тәртіпте көрсетілетін материалдық көмек (үйлену, бала туу), уақытша еңбекке жарамсыздығы бойынша әлеуметтік жәрдемақылар (жалпы аурулар, жүктілік және бала туу, бала асырап алу), қызметкерге жұмыс берушінің кінәсі бойынша денсаулыққа зиян немесе зақым келтірілген нұқсанды өтеуге (сақтандыру өтеуі жоқ болған жағдайда) төлемдер;
[bookmark: z173]      	9) кәсіпорын ішінде пайдаланылған өнім мен көрсетілген қызметтер – субъектінің бір құрылымдық бөлімшесінің осы субъектінің екінші құрылымдық бөлімшесіне пайдалану үшін ұсынылған өнімінің (жұмыстар, көрсетілетін қызметтердің) құны;
[bookmark: z174]       	10) корпоративтік табыс салығы бойынша шығыстар – қолданыстағы салық заңнамасына сәйкес анықталатын корпоративтік табыс салығы бойынша шығыстар; 
[bookmark: z175]      	11) қаржыландыруға арналған шығыстар – сыйақылар, қаржылық жалдау бойынша пайыздарды төлеуге арналған, қаржылық құралдардың әділ құнын өзгертуден алынатын шығыстар мен қаржыландыруға арналған өзге де шығыстар;
[bookmark: z176]      	12) қаржыландырудан түсетін табыстар – сыйақылар, дивиденділер бойынша, қаржылық жалдаудан, жылжымайтын мүлікке инвестициялармен операциялардан, қаржылық құралдардың әділ құнын өзгертуден түсетін кірістер және қаржыландырудан түсетін өзге де кірістер;
[bookmark: z177]      	13) қорлар – қызмет көрсету немесе сату кезінде өндірістік процесте пайдалануға арналған кәсіпорынның қысқа мерзімді активтері;
[bookmark: z178]     	14) қызметкерлердің жалақы қоры – қызметкерлерге еңбекақы төлеу үшін ұйымдардың олардың қаржыландыру көзі мен оларды нақты төлеу мерзіміне қарамастан, есептеген жиынтық ақшалай қаражатының, сондай-ақ ақшалай бірлікке айналдырылған заттай түрдегі қаражаттар, салық және басқа да ұстап қалулар ескерілген (табыс салығы, жинақтаушы зейнетақы қорларына жұмыс берушілердің міндетті зейнетақы жарнасы) (лауазымдық айлықақылар (тарифтік мөлшерлемелер), қосымша төлемдер, үстемеақылар, сыйлықақылар және өзге де ынталандыру мен өтелімдік сипаттағы төлемдер);
[bookmark: z179]      	15) қызметтің қосалқы түрі – бұл үшінші тұлғалар үшін өнімдерді өндіру мақсатында жүзеге асырылатын негізгіден басқа қызмет түрі;
[bookmark: z180]      	16) қызметтің негізгі түрі – қосылған құны субъекті жүзеге асыратын қызметтің кез келген басқа түрінің қосылған құнынан асатын қызмет түрі;
[bookmark: z181]      	17) материалдық шығындар – жабдықтау, делдалдық, сыртқы экономикалық ұйымдарға төленген үстеме баға (үстемеақы), комиссиялық сыйақылар, тауар биржасы қызметінің құны, кеден бажы, бөгде ұйымдардың және кәсіпорынның қызметкерлері болып табылмайтын жеке тұлғалардың күштерімен жүзеге асырылатын тасымалдауға, сақтауға және жеткізуге жұмсалатын шығыстарды қосқанда материалдық ресурстарды сатып алу (қосылған құн салығы, акциз есебінсіз) бағасына сүйене отырып қалыптасқан құны;
[bookmark: z182]      	18) міндеттеме – реттелуі экономикалық пайдаларды қамтитын ресурстардың есептен шығуына әкеп соқтыратын өткен оқиғалардан туындайтын дара кәсіпкердің немесе ұйымның қазіргі міндеттері;
[bookmark: z183]      	19) отын – технологиялық мақсаттарға, энергияның барлық түрлерін өндіруге, ғимараттарды жылытуға, көлік кәсіпорындары орындаған өндіріске қызмет көрсету бойынша көлік жұмыстарына жұмсалатын, шеттен сатып алынған және де кәсіпорынның өзі өндірген отынның барлық түрлерінің құны;
[bookmark: z184]      	20) өтелім – активтің пайдалы қолдану мерзімі ішінде жүретін сатып алынған актив құнының өнімнің өзіндік құнына немесе шығысқа бірте-бірте ауысу процесі;
[bookmark: z185]       	21) өндірушінің бағасы – өнімнің өндірушіден сатып алушыға дейінгі қозғалысына байланысты қосылған құн салығы және акциздерді, сауда және өткізу үстеме бағаларды, тасымал және басқа да шығыстарды есепке алусыз «кәсіпорын қақпасынан» шыққан сәттен бастап өткізілетін өнім бірлігінің бағасы; 
[bookmark: z186]      	22) өндірістік емес шығыстар – өнімдер өткізу мен қызмет көрсету бойынша шығыстар, әкімшілік шығыстар, қаржыландыру шығыстары және басқа шығыстар кіретін шығыстар;
[bookmark: z187]      	23) өзге де кірістер – активтердің істен шығуынан, өтеусіз алынған активтерден, мемлекеттік субсидиялардан, құнсызданудан пайда болған залалды қалпына келтіруден, бағам айырмашылықтан, операциялық жалға беруден, биологиялық активтердің әділ бағасының өзгеруінен түскен кірістер және өзгелер;
[bookmark: z188]      	24) өткізілген өнімнің және көрсетілген қызметтің өзіндік құны – жіберілген дайын өнімнің (жұмыстың, көрсетілген қызметтердің) нақты өзіндік құны;
[bookmark: z189]      	25) өнімдер өткізу мен қызмет көрсету бойынша шығыстар – өнімдерді өткізу және қызмет көрсетулерге байланысты шығыстар. Оларға: жалақы, өткізу бөлімі қызметкерлерінің жалақысынан аударымдар, меншікті сақтандыру шығыстары, іссапар шығыстары, өтелімдік аударымдар мен жылжымайтын мүлік объектілерін ұстау шығыстары, жүкті жіберу пунктілеріне дейін тасымалдау, жүкті тиеу-түсіру бойынша шығыстары, маркетингілік қызмет көрсету бойынша шығыстар және ұқсас басқа да шығыстар;
[bookmark: z190]       	26) өнімдерді өткізу мен қызмет көрсетулерден түскен кіріс – қосылған құн салығы, акциздерді, сондай-ақ қайтарылып берілген тауарлар құны, сатып алушыларға ұсынылған сауда жеңілдіктері мен баға жеңілдіктерін алып тастағанда алуға жататын (алынған) кіріс сомасы; 
[bookmark: z191]      	27) өндірілген өнім, орындалған жұмыстар мен көрсетілген қызметтер көлемі – өндірушінің бағасымен жіберілген өнім, орындалған жұмыстар мен көрсетілген қызметтердің құны;
[bookmark: z192]     	28) өзге де шығыстар – әдеттегі қызмет процесіне қарамастан туындайтын өзге де өндірістік емес шығыстар, олар активтің істен шығуы мен құнсыздануы, бағам айырмашылығы, резервтің жасалуы мен сенімсіз талаптардың істен шығарылуы, операциялық жалға беру шығыстары, биологиялық активтер әділ бағасының өзгеруінің шығыстары және тағы басқалар;
[bookmark: z193]      	29) өндірістік шығыстар – қызметтің негізгі және қосалқы түрлерінің өндірілген өнімі мен көрсетілетін қызметтердің өзіндік құнын қалыптастыратын шығындар;
[bookmark: z194]      	30) салық – Қазақстан Республикасының Салық кодексінде көзделген жағдайларды қоспағанда, мемлекет біржақты тәртіппен заң жүзінде белгілеген, белгілі бір мөлшерде жүргізілетін, қайтарымсыз және өтеусіз сипатқа ие, бюджетке төленетін міндетті ақшалай төлем;
[bookmark: z195]      	31) шикізат және материалдар, сатып алынған жартылай фабрикаттар, жиынтықтаушы бұйымдар – көлік және дайындау шығыстарының есебімен өнім өндіру және қызмет көрсету процесінде пайдаланылатын барлық материалдардың құны;
[bookmark: z196]      	32) энергия – субъктінің технологиялық, энергетикалық, қозғалтқыштық және басқа да өндірістік мұқтаждарына жұмсалатын сатып алынған энергияның барлық түрлерінің құны;
[bookmark: z197]      	33) қайта сатуға арналған тауарлар – бұл көтерме немесе бөлшек сауда кәсіпорындарының клиенттерге қайта сату үшін сатып алатын тауарлары.
[bookmark: z198]      	3. Түзетпеу жазбасы нақты шоттардың дебеттік немесе кредиттік айналымдарын арттыру (азайту) ретінде көрсетіледі.
[bookmark: z199]      	4. Қызметтің негізгі және қосалқы түрлері бөлінісіндегі көрсеткіштерді толтыру кезінде қызмет түрінің Экономикалық қызмет түрлерінің жалпы жіктеуішіне сәйкес бес таңбалық коды көрсетіледі.
[bookmark: z200]      	5. 1-бөлімнің 1-жолы бойынша «Өндірілген өнім, орындалған жұмыстар мен көрсетілген қызмет көлемі» көрсеткіші өткізілген өнімнің және көрсетілген қызмет көлемінің (қайта сату үшін сатып алынған тауарлардың құнын, қосылған құн салығын, акциздерін есептемей), кәсіпорын ішінде пайдаланылған өнім мен көрсетілген қызметтің, сату үшін қоймаларда сақтаулы тұрған дайын өнім қорының өзгерісін, аяқталмаған өндіріс пен құрылыс қалдықтарының көбеюін (кемуін) жиынтықтаумен анықталады.
[bookmark: z201]      	Сауда қызметімен айналысатын кәсіпорындар үшін өндірілген өнім, орындалған жұмыстар мен көрсетілген қызметтер көлемі тауарды өткізуден түскен табыс пен тауарды сатып алу шығысының арасындағы айырмашылық ретінде анықталады. Тауарларды сатып алған тауар бағасына тең немесе төмен баға бойынша сатқан жағдайда, сауда қызметі бойынша өндірілген өнім, орындалған жұмыстар және көрсетілген қызмет көлемі айналым шығындарының шамасына тең болады.
[bookmark: z202]      	Өндірістік кәсіпорындар үшін өндірілген өнім, орындалған жұмыстар мен көрсетілген қызметтердің көлемдері өңделме шикізаттан өндірілген өнім құны және зауыт ішіндегі айналымдық құны ескеріліп, келтіріледі.
[bookmark: z203]       	Айырбастау пункттері үшін өндірілген өнім, орындалған жұмыстар мен көрсетілген қызметтер көлемі валютаны сату мен сатып алу құнының арасындағы айырмашылық болып табылады. 
[bookmark: z204]      	Алаңдар мен жабдықтарды жалға берумен айналысатын кәсіпорындар үшін жалға беру шарты бойынша өзінің активтерін уақытша пайдалануға беруден түскен кіріс өндірілген өнім, орындалған жұмыстар және көрсетілген қызметтер көлемі болып табылады.
[bookmark: z205]      	Қоғамдық тамақтандыру кәсіпорындары, мейрамханалар үшін өндірілген өнім, орындалған жұмыстар мен көрсетілген қызметтер көлемі дайын тағамды жеткізуді қосқанда, оның тауар айналымына теңестіріледі. Мұның өзінде сатылған сусындар мен өнімдер материалдық шығындар болып табылады және өндірілген өнім көлеміне кіреді.
[bookmark: z206]      	Қонақүйлер үшін өндірілген өнім, орындалған жұмыстар мен көрсетілген қызметтер көлемі мейрамханалар қызметтерін қоса, қонақүйлер қызметтерін ұсыну болып табылады.
[bookmark: z207]      	Микрокредиттеумен айналысатын кәсіпорындар (микрокредиттік ұйымдар, кредиттік серіктестіктер) үшін өндірілген өнім, орындалған жұмыстар мен көрсетілген қызметтер көлемі қаржы делдалдарының меншіктен түскен табыстары (өзінің меншікті құрал-жабдықтарын инвестициялау арқылы алған таза кірістен басқа) мен кредиторларға төленген пайыздар арасындағы айырмашылық ретінде жанама жолмен анықталатын қызметтер құны болып табылады.
[bookmark: z208]      	6. 2-бөлімді толтырған кезде шығындарға қайта сату үшін сатып алынған тауарлар құнын қоспау керек, өйткені оларды тауар өндірушілер есепке алған.
[bookmark: z209]      	7. 2-бөлімнің 6.5-жолы бойынша «басқа да шығыстар» көрсеткіші басқа топтамаларға енгізілмеген барлық шығыстар көрсетеді.
[bookmark: z210]       	8. 3-бөлімнің 1-жолы бойынша «Өткізілген өнім, көрсетілген қызмет түрлерінен түскен кіріс» көрсеткіші сауда қызметімен айналысатын кәсіпорындар үшін сатылған тауарлардың сатып алу құнын ескере отырып, сипаттайды. 
[bookmark: z211]      	3-жол «Жалпы пайда» өнімді өткізу, орындалған жұмыстар және қызметтерді көрсету табысынан сатылған өнім мен көрсетілген қызметтің өзіндік құнының айырмашылығы ретінде анықталады.
[bookmark: z212]      	10-жол «Салық салынғанға дейінгі пайда (залал)» қаржыландырудан түскен жалпы пайда, кіріс, өзге де табыстардың сомасы мен өнімді өткізу мен қызмет көрсету бойынша шығыстардың, қаржыландыруға арналған шығыстардың, әкімшілік және өзге де шығыстардың сомасының айырмасы ретінде анықталады.
[bookmark: z213]      	9. 6-бөлімде операциялық, инвестициялық және қаржылық қызметтегі ұлттық және шетел валютасындағы кәсіпорынның ақша қаражаты қозғалысы туралы ақпарат көрсетілген.
[bookmark: z214]      	Операциялық қызметтен түскен ақша қозғалысы төмендегі операциялардан ақша қаражаттарының таза сомасын қалыптастырған мынадай операциялардан ақшалай қаражаттарды көрсетеді:
[bookmark: z215]       	тауар сатудан және қызметтер көрсетуден; 
[bookmark: z216]       лицензиямен қолдану құқығын ұсынудан, қаламақы, комиссиялық сыйақылар мен өзге кірістерден; 
[bookmark: z217]       	тауарлар мен көрсетілетін қызметтерді өнім берушілерге төлемдер; 
[bookmark: z218]      	қызметкерлерге төлемдер;
[bookmark: z219]      	өзге де төлемдер.
[bookmark: z220]      	Инвестициялық қызметтен түскен ақша қозғалысы – ақша эквиваленттеріне жатпайтын, ұзақ мерзімді (айналымдық емес) активтер мен басқа инвестицияларды алу және сатудағы ақша ағымдарын көрсетеді:
[bookmark: z221]      	мүлік, машиналар мен жабдықтар, материалдық емес және ұзақ мерзімді (айналымдық емес) өзге де активтерді, сондай-ақ әзірлеме мен жеке құрылысқа капиталдандырылған шығыстармен байланысты төлемдерді сатып алу;
[bookmark: z222]      	негізгі құралдарды, материалдық емес активтерді және басқа ұзақ мерзімді (айналымдық емес) активтерді сату;
[bookmark: z223]      	акционерлік капитал мен қарыздық құралдарға, кәсіпорынның бірлескен қызметіне қатысу үлестеріне қатысты ақшалай қаражаттардың төлемдері мен түсімдері;
[bookmark: z224]      	басқа кәсіпорындарға ұсынылған ақшалай несиелер және осы несиелерді өтеумен байланысты ақшалай қаражаттың түсімі;
[bookmark: z225]     	өзге де.
[bookmark: z226]      	Қаржы қызметінен түскен ақша қозғалысы – инвесторлар мен кредиторлардан ақша тарту бойынша операциялардан түскен ақшалай қаражаттарды алу және жұмсау, яғни қарыз қаражаттары мен меншікті капиталмен байланысты операцияларды көрсетеді:
[bookmark: z227]      	акция немесе өзге де акционерлік құралдарды шығарудан ақшалай қаражаттың түсімі;
[bookmark: z228]      	қарыздық міндеттемелерді шығарудан, кредиттер және басқа қысқа не ұзақ мерзімді қарыз алудан ақшалай қаражаттың түсімі;
[bookmark: z229]       	кәсіпорындардың акцияларын сатып алуға немесе өтеп алуға байланысты ақшалай төлемдер; 
[bookmark: z230]      	қарыз ақшалай қаражаттарды қайтарумен байланысты ақшалай төлемдер;
[bookmark: z231]       	жалгердің қаржылық лизингіне қатысты қаржылық міндеттемелердің азаю есебінен ақшалай төлемдері; 
[bookmark: z232]       	өзге де. 
[bookmark: z233]       	Шетел валютасындағы операциялардан түскен ақша қозғалысы – операция жүзеге асырылған күні валюта айырбастаудың нарықтық бағамын қолданумен, теңгеге аударылған шетел валютасындағы операциялардан түскен ақшалай қаражаттың қозғалысын көрсетеді. 
Шетелдік валютадағы операциялар - шетелдік валютадағы төлемдер, сондай-ақ шетелдік валютада жасалатын мәмілелер болып саналады: 
[bookmark: z234]       	құны шетелдік валютада көрсетілген тауарларды немесе көрсетілетін қызметтерді алу немесе сату; 
[bookmark: z235]      	төлем немесе алу сомасы шетелдік валютада белгіленген қарыздарды алу немесе ұсыну;
[bookmark: z236]      	шетел валютасында тұлғаланған активтерді сатып алу немесе өткізу, міндеттемелерді өз басына алу немесе өтеу.
[bookmark: z237]       	Одан басқа шетелдік валютадағы операцияларға шетелдік валютаға байлаулы операциялар бойынша ұлттық валютадағы төлемдердің жүзеге асырылуы жатады. 
[bookmark: z238]       	Операциялық, инвестициялық, қаржылық қызметтен түскен ақшалай қаражаттардың таза сомасы операциялық, инвестициялық, қаржылық қызметтерден түскен ақшалай қаражаттардың түсімі және істен шығуының айырмасы ретінде анықталады. 
[bookmark: z239]     	10. Шетел валютасындағы таза позиция шетел валютасындағы активтер мен шетел валютасындағы міндеттемелер арасындағы айырмашылық ретінде анықталады.
[bookmark: z240]       	11. Осы статистикалық нысанды ұсыну қағаз жеткізгіште немесе электрондық түрде жүзеге асырылады. Статистикалық нысанды электрондық түрде толтыру Қазақстан Республикасы Стратегиялық жоспарлау және реформалар агенттігі Ұлттық статистика бюросының интернет-ресурсында (https://cabinet.stat.gov.kz/) орналастырылған «Деректерді онлайн режимде жинау» ақпараттық жүйесі арқылы жүзеге асырылады. 
[bookmark: z241]      	12. Ескертпе: Х – осы позиция толтыруға жатпайды.
[bookmark: z242]       	13. Арифметикалық-логикалық бақылау: 
[bookmark: z243]      	1) әр жол мен баған үшін барлық көрсеткіштер – оң сандар (1-бөлімнің 1.3, 1.4-жолдарынан, 3-бөлімнің 3, 10-жолдарынан, 5-бөлімнің 28, 30 - жолдарынан, 6-бөлімнің 3, 6, 9, 10-жолдарынан, 7-бөлімнің 7-жолынан басқа);
[bookmark: z244]      	2) 2-бөлім:
[bookmark: z245]      	7-жол = әр бағандар үшін 1, 2, 3, 4, 5, 6-жолдар сомасына;
[bookmark: z246]      	3) 3-бөлім:
[bookmark: z247]      	3-жол = әр бағандар үшін 1-жол - 2-жол;
[bookmark: z248]      	10-жол = әр бағандар үшін 3-жол+ 4-жол+ 5-жол - 6- 7- 8– 9-жолдар;
[bookmark: z249]      	Егер кәсіпорын саудамен айналысатын болса, онда 3-бөлім 1.1-жолы ≠ 0;
[bookmark: z250]      	4) 5-бөлім:
[bookmark: z251]      	6-жол = барлық бағандар үшін 1, 2, 3, 4, 5 - жолдар сомасына;
[bookmark: z252]      	13-жол = барлық бағандар үшін 7, 8, 9, 10, 11, 12 - жолдар сомасына;
[bookmark: z253]     	14-жол = барлық бағандар үшін 6, 13 жолдар сомасына;
[bookmark: z254]      	19-жол = барлық бағандар үшін 15, 16, 17, 18 - жолдар сомасына;
[bookmark: z255]      	23-жол = барлық бағандар үшін 20, 21, 22 - жолдар сомасына;
[bookmark: z256]      	30-жол = барлық бағандар үшін 24, 25, 26, 27, 28, 29 - жолдар сомасына;
[bookmark: z257]      	31-жол = барлық бағандар үшін 19, 23, 30-жолдар сомасына;
[bookmark: z258]      	14-жол = барлық бағандар үшін 31-жол;
[bookmark: z259]      	5) 6-бөлім:
[bookmark: z260]      	3-жол = барлық бағандар үшін 1-жол – 2-жол;
[bookmark: z261]      	6-жол = барлық бағандар үшін 4-жол – 5-жол;
[bookmark: z262]      	9-жол = барлық бағандар үшін 7-жол – 8-жол;
[bookmark: z263]      	10-жол = барлық бағандар үшін 3, 6, 9-жолдар сомасына;
[bookmark: z264]      	6) 7-бөлім:
[bookmark: z265]      	3-жол = барлық бағандар үшін 1, 2-жолдар сомасына;
[bookmark: z266]     	6-жол = барлық бағандар үшін 4, 5-жолдар сомасына;
[bookmark: z267]       	7-жол = барлық бағандар үшін 3-жол – 6-жол;
[bookmark: z268]      	7) бөлімдер арасындағы бақылау:
[bookmark: z269]      	1-бөлімнің 1-бағанының 1.3-жол = 5-бөлімнің (1-баған – 2-баған) 4.2-жол;
[bookmark: z270]      	1-бөлімнің 1-бағанының 1.4-жол = 5-бөлімнің (1-баған – 2-баған) 4.4-жол;
[bookmark: z271]      	2-бөлім 8 баған 7-жол = 3-бөлім1-баған 6, 7, 8, 9 жолдар сомасына;
[bookmark: z272]      	1-жол 2-баған 5-бөлім +/– 6-бөлім 1-баған 10-жол = 5-бөлім 1-баған 
1-жол;
[bookmark: z273]      	5-бөлім 1-баған 14-жол ≥ 7-бөлім 1-баған 3-жол;
[bookmark: z274]      	5-бөлім 1- баған 19, 23-жолдар жиынтығына ≥ 7-бөлім 1-баған 6-жол;
[bookmark: z275]      	5-бөлім 1-баған 1-жол ≥ 7-бөлім 1-баған 1.1- жол;
[bookmark: z276]      	5-бөлім 1-баған 2-жол ≥ 7-бөлім 1-баған 1.2-жол;
[bookmark: z277]      	5-бөлім 1-баған 3-жол ≥ 7-бөлім 1-баған 1.3-жол;
[bookmark: z278]      	5-бөлім 1-баған 6-жол ≥ 7-бөлім1-баған 1-жол;
[bookmark: z279]      	5-бөлім 1-баған 7-жол ≥ 7-бөлім 1-баған 2.1-жол;
[bookmark: z280]      	5-бөлім 1-баған 8-жол ≥ 7-бөлім 1-баған 2.2-жол;
[bookmark: z281]      	5-бөлім 1-баған 13-жол ≥ 7-бөлім 1-баған 2-жол;
[bookmark: z282]      	5-бөлім 1-баған 15-жол ≥ 7-бөлім 1-баған 4.1-жол;
[bookmark: z283]      	5-бөлім 1-баған 15.1-жол ≥ 7-бөлім 1-баған 4.1.1-жол;
[bookmark: z284]      	5-бөлім 1-баған 17-жол ≥ 7-бөлім 1-баған 4.2-жол;
[bookmark: z285]      	5-бөлім 1-баған 19-жол ≥ 7-бөлім 1-баған 4-жол;
[bookmark: z286]      	5-бөлім 1-баған 23-жол ≥ 7-бөлім 1-баған 5-жол. 

